Keskustelu:Etelä-Pohjanmaan kansallispuku

message: Voisiko Jussipuku -artikkelin palauttaa ja poistaa ohjauksen tähän artikkeliin. Jussipuku on eteläpohjalaisen mieskuoron esiintymisasu, joka on mukaelma kansalllispuvusta. Jussipuku ei ole kansallispuku eikä kansallispuku ole Jussipuku. Kysymyksessä on kaksi eri asiaa, jotka tarvitsevat omat artikkelinsa Siikajokilaaksolainen (keskustelu) 31. tammikuuta 2018 kello 00.08 (EET) Siikajokilaaksolainen (keskustelu) 31. tammikuuta 2018 kello 00.08 (EET)
replies: text: Lähteen mukaan (Etelä-Pohjanmaan Nuorisoseura << Taito-lehti 1995) Jussi-puku on Etelä-Pohjanmaan miesten kansallispuvun kansanomainen nimitys, joka kyllä lukee artikkelissakin. Artikkelissa ei väitetä että Jussipuku on kansallispuku tai että kansallispuku on Jussipuku. Jussi-puku voi olla toki myös jonkun kuoron esiintymisasullen keksimä nimitys. Miksi kuoron esiintymisasu tarvitsee oman artikkelin?--Htm (keskustelu) 31. tammikuuta 2018 kello 07.05 (EET)

text: Koska ohjauksella on historia ja historiat kuuluu säilyttää, niin ohjausta muokkaamalla ja sen historiasta vanhan version kopioimalla pystyt halutessasi palauttamaan ohjauksen artikkeliksi itsekin. Kuitenkin kun Muokkaussota on kielletty, niin samaa muutosta ei saa kumota enempää kuin kaksi kertaa, koska kolmannesta kumouksesta voi seurata esto, vaan erimielisyys tulisi pyrkiä ratkaisemaan keskustelemalla. Itse en tunne aihepiiriä enkä ota kysymykseen kantaa, mutta jos katsot että Htm:n näkemys asiasta ei ole oikea, niin siinä tapauksessa se tulisi keslustelussa pyrkiä kumoamaan lähteillä ja asia-argumenteilla. Asioista, joista ei ole julkaistuja lähteitä, voi olla vaikea kirjoittaa wikipediaan, vaikka ne olisivatkin tosia, koska kaiken tiedon wikipediassa tulisi olla tarkistettavissa julkaistuista lähteistä. Sitä en osaa sanoa onko tästä kuoron esiintymisasun ja kansallispuvun erosta julkaistuja lähteitä, ja ovatko vai eivät jussipuku kansallispuvun synonyyminä ja toisaalta kansallispuvusta erovana kuoron esiintymisasuna molemmat oikeita nimityksiä vai eivät.  --Urjanhai (keskustelu) 31. tammikuuta 2018 kello 18.46 (EET)

text: Kuitenkin tuo maininta kuoron sivuilla ei vielä taida lähteistää itse asiaa täysin yksiselitteisesti, vaikka siellä kuvataankin kuoron esiintymisasua. --Urjanhai (keskustelu) 31. tammikuuta 2018 kello 22.17 (EET)

text: Eli kun sanotaan "Jussipuku on kuoron esiintymisasu", niin pelkästään tuo ei sulje pois sitä, etteikö jussipuku voisi olla myös e-p kansallispuvun kansanomainen nimitys, koska noin olisi mahdollista sanoa siinäkin tapauksessa että kuoro käyttäisi esiintymisasunaan kansallispukua.--Urjanhai (keskustelu) 31. tammikuuta 2018 kello 22.28 (EET)
Moi, tämänhän ei ole tarkoitus olla mainospaikka. Etelä-Pohjanmaan nuorisoseuran tulonhankkimistoimintaa on Etelä-Pohjanmaan kansallispuvun vuokraus. Jussipuku on paljon tunnetumpi kuin Etelä-Pohjanmaan kansallispuku, joten tottakai nuorisoseura laittaa sivuilleen maininnan Jussipuvusta, että se nousee esim. googlessa näkyviin kun ihmiset etsivät nimeltä tuntemaansa Jussipukua. Tämän vuoksi jättäisin huomiotta lähteenä nuorisoseuran sivun, siltä osin kuin kysymys on Jussipuvusta. Jussien (siis se kuoro) sivuilla kerrotaan, että Jussipukua vuokraa Etelä-Pohjanmaan nuorisoseura, sielläkään ei sanota että Etelä-Pohjanmaan kansallispuku=Jussipuku, koska ne eivät ole sama asia. Riippumaton lähde on mielestäni kansallispukukeskus, johon olen viitannut artikkelissa Etelä-Pohjanmaan kansallispuku. Siellä ei mainita mitään siitä, että Jussipuku=Etelä-Pohjanmaan kansallispuku, koska ne eivät ole sama puku. Jos luette Etelä-Pohjanmaan kansallispuvun kuvauksen ja sen mitä Jussit kertoo omasta esiintymisasustaan eli Jussipuvusta, huomaatte, että ne eivät ole samanlaiset. Vaikka osa ihmisistä puhuukin varmasti Etelä-Pohjanmaan kansallispuvusta Jussipukuna, riippumattomista lähteistä ei saa tukea sille että ne ovat sama asia. Kirjoitan mielelläni aiheesta lisää, koska tunnen kansallispuvut hyvin. Nyt pitäisi vain palauttaa se Jussipuku omaksi artikkelikseen, niin täydennän sitä kirjallisuuslähteillä heti kun ehdin.Siikajokilaaksolainen (keskustelu) 31. tammikuuta 2018 kello 22.35 (EET)

text: Aiempi sisältö löytyy ja mikä tahansa versio on kopioitavissa takaisin sivun historiasta ko. versio auki klikkaamalla:  ja tyhjennettyäkin sivua pääsee muokkaamaan. Voit palautella sieltä tarvitsemasi vaikka samalla kun lisäät lähteitä. Lisälähteillä asiat luultavasti pystyy dokumentoimaan jos asia on niin kuin kerrot. (Kun näin maallikkona aihetta tuntematta arvioin.)--Urjanhai (keskustelu) 31. tammikuuta 2018 kello 22.54 (EET)
Ok hyvä juttu. Minulla ei ole mitään henkilökohtaista intressiä asiassa puoleen eikä toiseen, koska kirjoitan kansallispuvuista artikkeleja neutraalista näkökulmasta. Suomalaisia pukuja on yli neljäsataa, ehkä koen tässä Jussipuku -asiassa tärkeäksi sen että sitä ei aiheetta niputeta kansallispuvun kanssa samaan artikkeliin. Käytännössähän ne ovat liki samanlaiset, esim. Jussipuvussa on usein prässihousut mutta Etelä-Pohjanmaan kansallispuvussa ei koskaan. Vastaavia pieniä eroja on monessa miehen puvussa (esim. Koillismaa ja Suur-Ii, joissa ero on vain päähineessä, vyössä ja jalkineissa). En minä niitäkään ohjaisi toistensa kanssa samaan artikkeliin.Siikajokilaaksolainen (keskustelu) 31. tammikuuta 2018 kello 23.04 (EET)
replies: text: :Niin, lähteessä sanotaan, että Jussipuku on Etelä-Pohjanmaan kansallispuvun kansanomainen nimitys. Tämä kohta pitäisi nyt lukea huolellisesti sisältö ymmärtäen. Väite, että Jussipuku on tunnetumpi kuin Etelä-Pohjanmaan kansallispuku vaatisi kyllä riippumattoman lähteen. Ja on totta, että Kansallispukukeskuksen sivuilla ei sanota, että Etelä-Pohjanmaan kansallipuku=Jussipuku. Se, että Kansallispukukeskuksen sivuilla ei sanota, että Etelä-Pohjanmaan kansallispukua kutsutaan kansanomaisesti myös Jussipuvuksi, todistaa vain sen, että siellä ei sanota niin. Se ei todista sitä, ettei väite voi olla totta. Mitä tulee mainontaan, niin Jussit-kuoron nettisivu ei ole aiheesta riippumaton lähde ja kuorolla lienee myös kaupalliset intressit.--Htm (keskustelu) 31. tammikuuta 2018 kello 23.15 (EET)

text: Huomauttaisin vielä, että Jussipuku-artikkeli on ollut olemassa vuodesta 2007 asti.--Htm (keskustelu) 31. tammikuuta 2018 kello 23.18 (EET)
thread_title:  Ohjaus Jussipuku -sivulta